
Parlamentul  României

Camera  Deputaţilor

Comisia pentru Sănătate şi Familie         
Bucureşti,  11  mai 2020
Nr. 4c-10/ 108
BIROULUI PERMANENT
AL

CAMEREI DEPUTAȚILOR
Vă înaintăm, alăturat,  raportul  asupra proiectului de Lege pentru instituirea zilei de 17 noiembrie ca ”Ziua naţională a copilului prematur din România” trimis Comisiei pentru sănătate şi familie spre dezbatere,  în fond, cu adresa                            nr. PLx 211/2020  din  29 aprilie 2020.
În raport cu obiectul şi conţinutul reglementării, proiectul de lege face  parte din categoria legilor ordinare.
PREŞEDINTE,

Conf.Dr.Florin Buicu

Parlamentul României

Camera Deputaţilor

Comisia pentru Sănătate şi Familie         
Bucureşti, 11  mai 2020
Nr. 4c-10/ 108
RAPORT        

asupra proiectului de Lege pentru instituirea zilei de 17 noiembrie ca ”Ziua naţională a copilului prematur din România”
În temeiul dispoziţiilor art.94 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, cu proiectul de Lege pentru instituirea zilei de 17 noiembrie ca ”Ziua naţională a copilului prematur din România”  trimis cu adresa nr. PLx 211/2020 din 29 aprilie 2020.
Proiectul de lege a fost adoptat de Senat în şedinţa din 23.04.2020, în condiţiile art.75 alin.(2), teza a III-a din Constituţia României, republicată.
Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

La întocmirea prezentului raport , Comisia pentru sănătate şi familie a avut în vedere :

· avizul favorabil al Consiliului Legislativ (nr.146 din 5.03.2020) cu observații și propuneri;
· avizul favorabil al Comisiei pentru drepturile omului, culte şi problemele minorităţilor naţionale ( nr.4c-6/203 din 5.05.2020) .
Proiectul de lege are ca obiect de reglementare instituirea zilei de 17 noiembrie ca Ziua Naţională a copilului prematur din România. Conform expunerii de motive, demersul legislativ vizează atragerea atenţiei asupra importanţei existenţei unei activităţi concertate a factorilor de decizie din statul român în domeniul copiilor prematuri. Ziua naţională a copilului prematur din România poate fi marcată de către autorităţile administraţiei publice centrale şi locale, precum şi de către organizaţiile neguvernamentale prin organizarea de evenimente dedicate copiilor prematuri. În săptămâna care include data de 17 noiembrie, Ministerul Sănătăţii, prezintă în faţa comisiilor de sănătate reunite ale Senatului şi Camerei Deputaţilor, un raport privind situaţia copiilor prematuri din România, precum şi progresele înregistrate în acest domeniu.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei pentru sănătate şi familie au examinat iniţiativa legislativă, în şedinţa online din 11 mai 2020. 
Membrii Comisiei pentru sănătate și familie au participat la dezbateri conform listei de prezență. 
  Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


În urma dezbaterilor online ale proiectului de lege şi a opiniilor exprimate, membrii Comisiei pentru sănătate și familie, prezenți online, au hotărât cu unanimitate de voturi, să propună plenului Camerei Deputaților spre dezbatere și adoptare  proiectul de Lege pentru instituirea zilei de 17 noiembrie ca ”Ziua naţională a copilului prematur din România” cu amendamentele admise  prezentate în Anexă.
              PREŞEDINTE,                                                                                                    SECRETAR,

 Conf.univ.dr.Florin BUICU                                                                                      Dr.VASS Levente
Întocmit:Cristina Bologan – consilier parlamentar
ANEXA

I. AMENDAMENTE ADMISE

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse

	1.
	Titlul legii
Lege  pentru instituirea zilei de 17 noiembrie ca ”Ziua națională a copilului prematur din Romania” 
	Titlul legii

Lege  pentru instituirea zilei de 17 noiembrie ca Ziua Națională a Copilului Prematur din Romania
Autori: membrii comisiei


	Pentru respectarea normelor de tehnică legislativă.


	2.
	Art. 1. Prin prezenta lege se instituie, ”Ziua națională a copilului prematur din Romania”, care este celebrată în fiecare an, în data de 17 noiembrie. 


	Art. 1. - Se instituie ziua de 17 noiembrie ca Ziua Națională a Copilului Prematur din Romania.

Autori: membrii comisiei


	Pentru respectarea normelor de tehnică legislativă.


	3.
	Art. 2. ”Ziua națională a copilului prematur din România” poate fi marcată de către autoritățile administrației publice centrale și locale, precum și de către organizațiile non-guvernamentale prin organizarea de evenimente dedicate copiilor prematuri. 
	Art. 2. - Ziua Națională a  Copilului Prematur din România poate fi marcată de către autoritățile administrației publice centrale și locale, precum și de către organizațiile neguvernamentale prin organizarea de evenimente dedicate copiilor prematuri.

Autori: membrii comisiei


	Pentru respectarea normelor de tehnică legislativă.


	4.
	Art. 3. În săptămâna care include data de 17 noiembrie, Ministerul Sănătății, prezintă în fața comisiilor de sănătate reunite ale Senatului și Camerei Deputatilor un raport privind situația copiilor prematuri din România, precum și progresele înregistrate în acest domeniu. 

